钦定古今图书集成/明伦汇编/氏族典/第352卷 > 《廖用贤尚友录》 > 侯英
## 钦定古今图书集成/明伦汇编/氏族典/第352卷 > 《廖用贤尚友录》 > 侯英

按《万姓统谱》：“英字世杰，开州人。仕至河南都宪，与弟
侃俱以孝称。年十二三时，母锺氏眼疾，忧泣辍食，每
夜稽首祈祐，越四十九日疾愈。后官江西按察使。母
死，讣闻号泣，几灭性，奔还，与侃同庐墓侧，有白鹭数
千，旦夕飞鸣茔前，人以为孝感所致。有司以闻，旌表。”